Legebiltzarreko Erregelamenduko 114. artikuluan xedatua betez agintzen da Nafarroako Parlamentuko Aldizkari Ofizialean argitara dadin Nafarroako Parlamentuko Osoko Bilkurak 2021eko abenduaren 9an onetsitako honako erabaki hau: Nafarroako Gobernua premiatzen da Osasun Departamentuaren eta Garapen Ekonomiko eta Enpresarialeko Departamentuaren arteko lankidetza sinergiko bat ezar dezan, Laneko Arriskuen Prebentzioari buruzko Legearen garapenari bultzada nabarmena emateko, azpimarra arrisku psiko-sozialetan jarrita. Hona testua:

“Nafarroako Parlamentuak Nafarroako Gobernua premiatzen du:

1. Osasun Departamentuaren eta Garapen Ekonomiko eta Enpresarialeko Departamentuaren arteko lankidetza sinergiko bat ezar dezan, Laneko Arriskuen Prebentzioari buruzko Legearen garapenari bultzada nabarmena emateko, azpimarra arrisku psiko-sozialetan jarrita.

2. Berariazko ebaluazio bat egin dezan Lan Osasunaren III. Planeko (2015-2020) eta Lan Osasuneko Ekintza Planeko (2017-2020) ekintzei dagokienez abiarazitako neurrien inpaktuari buruz, oinarri gisa hartzen ahalko dena ekintzak birdefinitzeko eta, halatan, haien ezarpenaren bitartez lan-istripuen tasaren egungo emaitzak hobetzeko, bai eta lan-osasuneko nahiz lan-  
arriskuen prebentzioko beste lehentasun batzuenak ere onbideratzeko.

Iruñean, 2021eko abenduaren 10ean

Lehendakaria: Unai Hualde Iglesias